open-index/open-wikipedia-markdown huggingface dataset:
คฤหาสน์โรบี

**คฤหาสน์โรบี** () เป็นสิ่งก่อสร้างที่ได้รับฐานะเป็นสิ่งสำคัญทางประวัติศาสตร์แห่งชาติ (NHL) ที่ตั้งอยู่ที่ 5757 เซาท์วูดลอว์นแอเวอนิวทางใต้ของเมืองชิคาโกในรัฐอิลลินอยในสหรัฐอเมริกา ตัวสิ่งก่อสร้างออกแบบและสร้างโดยแฟรงก์ ลอยด์ ไรต์สถาปนิกคนสำคัญชาวอเมริกันที่เป็นตัวอย่างที่ดีสุดตัวอย่างหนึ่งของสถาปัตยกรรมแพรรีซึ่งเป็นลักษณะสถาปัตยกรรมแบบแรกที่เป็นเอกลักษณ์ของสถาปัตยกรรมอเมริกัน คฤหาสน์โรบีได้รับฐานะเป็นสิ่งสำคัญทางประวัติศาสตร์แห่งชาติของสหรัฐอเมริกา เมื่อวันที่ 27 พฤศจิกายน ค.ศ. 1963 และได้ขึ้นทะเบียนเป็นชื่อแรกในทะเบียนสิ่งสำคัญทางประวัติศาสตร์แห่งชาติเมื่อวันที่ 15 ตุลาคม ค.ศ. 1966

คฤหาสน์โรบีและอาคารอีกเจ็ดแห่งที่ออกแบบโดยแฟรงก์ ลอยด์ ไรต์ได้รับขึ้นทะเบียนเป็นมรดกโลก *"[[สถาปัตยกรรมศตวรรษที่ 20 ของแฟรงก์ ลอยด์ ไรต์]]"* เมื่อเดือนกรกฎาคม 2019

## อ้างอิง

## ดูเพิ่ม
* แฟรงก์ ลอยด์ ไรต์

หมวดหมู่:สิ่งก่อสร้างโดยแฟรงก์ ลอยด์ ไรต์
หมวดหมู่:สถาปัตยกรรมแพรรี
หมวดหมู่:สิ่งก่อสร้างในรัฐอิลลินอย
หมวดหมู่:บ้าน
หมวดหมู่:สิ่งก่อสร้างในคริสต์ทศวรรษ 1910
หมวดหมู่:แหล่งมรดกโลกในสหรัฐ
หมวดหมู่:แหล่งมรดกโลกทางวัฒนธรรม
สีเขียว (มุทราศาสตร์)

thumb|160px|“Vert” สีเขียวทางซ้าย หรือ ขีดทแยงทางขวา
**สีเขียว** () เป็นภาษามุทราศาสตร์ที่บรรยายลักษณะของผิวตรา (Tincture) ที่เป็นสีเขียว ที่อยู่ในกลุ่มผิวตราสีหนักที่เรียกว่า “สี”  ถ้าเป็นการแกะพิมพ์ “Vert” ก็จะเป็นขีดทแยงจากมุมซ้ายบนลงมายังมุมขวาล่าง หรืออาจจะจารึกด้วยอักษรย่อ “vt.” ของคำว่า “Vert” 

คำว่า “Vert” มาจากภาษาฝรั่งเศส ที่แปลว่า “เขียว” ในมุทราศาสตร์ฝรั่งเศสผิวสีนี้เรียกว่า “Sinople” ตั้งแต่อย่างน้อยก็ราวปี ค.ศ. 1415 ในภาษาฝรั่งเศสเก่าและตำราก่อนหน้านั้น “Vert” แปลว่า “เขียว” ขณะที่ “Sinople” เป็นสีแดงตามชื่อสีโลหะ แต่ไม่ทราบว่าการเปลี่ยนชื่อสีมาจากสาเหตุใด

สีเขียวเป็นสีที่ใช้เป็นสัญลักษณ์ของศรัทธามุสลิมและเป็นสีหนึ่งของสีกลุ่มอาหรับ (Pan-Arab colors) ฉะนั้นประเทศอิสลามหลายประเทศจึงใช้สีเขียวเป็นสีหนึ่งในธงชาติ นอกจากนั้นสีเขียวก็ยังเป็นสีที่นิยมใช้กันในธงของประเทศในแอฟริกาที่เป็นสัญลักษณ์ของความเขียวชอุ่มของแผ่นดินของประเทศที่เป็นเจ้าของธง

นิยามที่สั้นที่สุดของตราอาร์มในภาษาอังกฤษคือ “สีเขียว” ซึ่งเป็นนิยามของตราแห่ง Pupellin และของธงชาติลิเบีย

ผิวตราสีเขียวเป็นสัญลักษณ์ของ:
* เพชรพลอย - มรกต
* เทพ - เทพีวีนัส

## อ้างอิง

*Brault, Gerard J. (1997). *Early Blazon: Heraldic Terminology in the Twelfth and Thirteenth Centuries*, (2nd ed.). Woodbridge, UK: The Boydell Press. ISBN 0-85115-711-4.

## ดูเพิ่ม
* นิยามของตรา 
* ผิวตรา 

หมวดหมู่:มุทราศาสตร์
หมวดหมู่:ตราอาร์ม
ขียว
สิ่งสำคัญทางประวัติศาสตร์แห่งชาติ

[thumb|280px |เรือ[ยูเอสเอส คอนสทิทิวชัน]]
**สิ่งสำคัญทางประวัติศาสตร์แห่งชาติ** () คือ สิ่งก่อสร้าง, สถานที่, โครงสร้าง, วัตถุ หรือแขวง ที่ได้รับการยอมรับโดยรัฐบาลกลางแห่งสหรัฐอเมริกาว่าเป็นสิ่งที่มีความสำคัญทางประวัติศาสตร์ สิ่งที่รับการยกฐานะทุกชิ้นได้รับการลงทะเบียนในทะเบียนสิ่งสำคัญทางประวัติศาสตร์แห่งชาติ (National Register of Historic Places) ปัจจุบันทะเบียนนี้มีรายชื่อทั้งหมดด้วยกันกว่า 80,000 ชื่อแต่ในจำนวนนั้น 2,430 สิ่งเท่านั้นที่ถือว่าเป็น “สถานที่สำคัญทางประวัติศาสตร์แห่งชาติ” 

## อ้างอิง

* National Park Service (November 2007) (PDF), National Historic Landmarks Survey: List of National Historic Landmarks by State http://www.cr.nps.gov/nhl/designations/Lists/LIST07.pdf 

## ดูเพิ่ม
* ทะเบียนสิ่งสำคัญทางประวัติศาสตร์แห่งชาติ 

## แหล่งข้อมูลอื่น

หมวดหมู่:อนุสาวรีย์ในสหรัฐ
หมวดหมู่:สิ่งก่อสร้างในสหรัฐ
*
ทะเบียนสิ่งสำคัญทางประวัติศาสตร์แห่งชาติ

[thumb|right|280px |แขวงโรงสีสเลเตอร์ใน[โรดไอแลนด์เป็นสถานที่แรกที่รับการลงทะเบียนในทะเบียนสิ่งสำคัญทางประวัติศาสตร์แห่งชาติเมื่อวันที่ 13 พฤศจิกายน ค.ศ. 1966]]
**ทะเบียนสิ่งสำคัญทางประวัติศาสตร์แห่งชาติ** () เป็นรายชื่ออย่างเป็นทางการของรัฐบาลกลางแห่งสหรัฐอเมริกาที่เป็นสิ่งก่อสร้าง สถานที่ โครงสร้าง วัตถุ หรือแขวงที่ได้รับการตัดสินว่าควรค่าแก่การอนุรักษ์ เจ้าของสิ่งที่ได้รับการลงทะเบียนมีสิทธิที่จะได้รับการลดภาษีสำหรับค่าใช้จ่ายในการอนุรักษ์สิ่งก่อสร้างถ้าสำนักงานภาษาส่วนท้องถิ่นอนุมัติ

ตัวอย่างของสิ่งสำคัญทางประวัติศาสตร์ที่ได้รับการลงทะเบียนบางสิ่งได้แก่เขื่อนฮูเวอร์ในเนวาดา-แอริโซนา คฤหาสน์โรบีโดยแฟรงก์ ลอยด์ ไรต์ในอิลลินอย กรีนนิชวิลเลจและพิพิธภัณฑ์ศิลปะเมโทรโพลิทันในนครนิวยอร์ก เกาะอัลคาทราซที่ซานฟรานซิสโกในแคลิฟอร์เนีย และเรือยูเอสเอส ยอร์คทาวน์ (CV-10) เป็นต้น

## อ้างอิง

## ดูเพิ่ม
* สิ่งสำคัญทางประวัติศาสตร์แห่งชาติ 

## แหล่งข้อมูลอื่น

หมวดหมู่:อนุสาวรีย์ในสหรัฐ
หมวดหมู่:สิ่งก่อสร้างในสหรัฐ
*
คฤหาสน์โรเบิร์ต เอ็ม. แลมพ์

**คฤหาสน์โรเบิร์ต เอ็ม. แลมพ์** () ที่ตั้งอยู่ที่ แมดิสันในรัฐวิสคอนซินในสหรัฐอเมริกา ตัวสิ่งก่อสร้างออกแบบและสร้างโดยแฟรงก์ ลอยด์ ไรต์สถาปนิกคนสำคัญชาวอเมริกันในแบบสถาปัตยกรรมแพรรีซึ่งเป็นลักษณะสถาปัตยกรรมแบบแรกที่เป็นเอกลักษณ์ของสถาปัตยกรรมอเมริกัน คฤหาสน์โรเบิร์ต เอ็ม. แลมพ์ก่อสร้างในปี ค.ศ. 1903

คฤหาสน์โรเบิร์ต เอ็ม. แลมพ์ได้รับการขึ้นทะเบียนในทะเบียนสิ่งสำคัญทางประวัติศาสตร์แห่งชาติเมื่อวันที่ 1 มีนาคม ค.ศ. 1978

## อ้างอิง

## ดูเพิ่ม
* แฟรงก์ ลอยด์ ไรต์

หมวดหมู่:สิ่งก่อสร้างโดยแฟรงก์ ลอยด์ ไรต์
หมวดหมู่:สถาปัตยกรรมแพรรี
หมวดหมู่:สิ่งก่อสร้างในรัฐวิสคอนซิน
หมวดหมู่:บ้าน
หมวดหมู่:สิ่งก่อสร้างในคริสต์ทศวรรษ 1900
เลซาลิสก็อง (ฟัน โคค)

**เลซาลิสก็อง** () หรือ **ทางเดินในอาลิสก็อง** () เป็นภาพเขียนสีน้ำมันคู่ที่เขียนโดยฟินเซนต์ ฟัน โคค (ค.ศ. 1853-1890) ผู้เป็นจิตรกรชาวดัตช์คนสำคัญของลัทธิประทับใจยุคหลัง ซึ่งเขียนขึ้นเมื่อในปี ค.ศ. 1888 ที่เมืองอาร์ลในฝรั่งเศส ปัจจุบันภาพเขียนชิ้นนี้เป็นงานสะสมส่วนบุคคล

ภาพ "เลซาลิสก็อง" เป็นภาพฤดูใบไม้ร่วงที่อาลิสก็องซึ่งเป็นเนินสุสาน (necropolis) โรมันโบราณในเมืองอาร์ล ซึ่งมีทางเดินที่มีต้นพ็อปลาร์ (poplar) และโลงหินตั้งอยู่เรียงราย ภาพนี้เป็นภาพแรก ๆ ที่ฟัน โคคเขียน เมื่อปอล โกแก็งซึ่งเป็นทั้งเพื่อนและผู้ที่เขาชื่นชมไปถึงที่นั่น จิตรกรทั้งสองเขียนภาพหลายภาพในหัวข้อเดียวกัน เมื่อเขียนเสร็จก็จะนำมาเปรียบเทียบกัน 

การประมูลภาพนี้ครั้งสุดท้ายจัดขึ้นในปี ค.ศ. 2003 ในราคา 11,767,500 ดอลลาร์สหรัฐที่นิวยอร์ก

## ภาพเขียนหัวข้อเดียวกันของโกแก็ง
thumb|left|190px|"เลซาลิสก็อง" ของโกแก็ง
โกแก็งเขียนภาพ "เลซาลิสก็อง" ในวันเดียวกันแต่คนละมุมจากฟัน โคค และไม่ได้รวมโลงหินโบราณในภาพ

## อ้างอิง

* Martin Gayford, *The Yellow House: Van Gogh, Gauguin, and Nine Turbulent Weeks in Arles,* Fig Tree, Penguin, 2006. ISBN 0-670-91497-5.

## ดูเพิ่ม
* ลัทธิประทับใจยุคหลัง
* ปอล โกแก็ง

หมวดหมู่:ฟินเซนต์ ฟัน โคค
หมวดหมู่:จิตรกรรมสีน้ำมัน
หมวดหมู่:จิตรกรรมลัทธิประทับใจยุคหลัง
หมวดหมู่:จิตรกรรมในคริสต์ทศวรรษ 1880
หมวดหมู่:จิตรกรรมภูมิทัศน์
หมวดหมู่:งานสะสมส่วนบุคคล
ภาษาอาหรับซุฟารี

**ภาษาอาหรับซุฟารี** มีอีกชื่อว่า **ภาษาอาหรับโซฟารี** เป็นวิธภาษาของภาษาอาหรับที่พูดกันในบริเวณเศาะลาละฮ์ของเขตผู้ว่าราชการซุฟาร ประเทศโอมาน มีรหัสภาษาตาม ISO 639-3 คือ "adf"

ชุมชนที่เคยเร่ร่อนและตั้งถิ่นฐานอยู่ในพื้นที่นี้พูดภาษาอาหรับซุฟารีเป็นภาษาแม่ ภาษาที่สอง หรือภาษากลาง โดยมีระดับความคล่องแคล่วที่แตกต่างกันไป

## อ้างอิง

## บรรณานุกรม
*
* 
* 
* 
* Ethnologue entry for Dhofari Arabic

อาหรับโดฟารี
อาหรับโดฟารี
อิเล็กทรอนิกส์ร็อก

[thumb|300px| [เมโลตรอน เป็นรูปแบบแรกของตัวแซมเพลอร์ที่ใช้อย่างกว้างขวางในช่วงปลายทศวรรษ 1960 และต้น 1970]]
**อิเล็กทรอนิกส์ร็อก** () ในบางครั้งอาจเรียกว่า **อิเล็กโทรร็อก** (Electro-rock) **ดิจิทัลร็อก** (Digital rock) และ **ซินธ์ร็อก** (Synth-rock) เป็นดนตรีแนวร็อกที่ทำขึ้นด้วยเครื่องดนตรีอิเล็กทรอนิกส์ ได้ถูกพึ่งพาในการพัฒนาเทคโนโลยี โดยเฉพาะอย่างยิ่งการประดิษฐ์และการปรับแต่งจากเครื่องสังเคราะห์เสียง ในการพัฒนาของมิดิรูปแบบดิจิทัลและเทคโนโลยีคอมพิวเตอร์

ในช่วงปลายทศวรรษ 1960 นักดนตรีร็อกเริ่มใช้อุปกรณ์อิเล็กทรอนิกส์ เช่น เทเรมิน (Theremin) และเมโลตรอน (Mellotron) เพื่อเสริมและการกำหนดเสียงของพวกเขา โดยในตอนท้ายของยุคมูกซินธิไซเซอร์ ที่ได้รับสถานที่ชั้นนำในเสียงที่เกิดขึ้นใหม่จากวงโพรเกรสซีฟร็อกที่เป็นความโดดเด่นของดนตรีร็อกในต้นปี 1970 หลังจากการมาถึงของยุคพังก์ร็อกในรูปแบบพื้นฐานของซินธ์ร็อกที่ได้ปรากฏออกมามากขึ้นโดยใช้เทคโนโลยีดิจิทัลใหม่แทนเครื่องดนตรีอื่น ในช่วงปี 1980 มีในเชิงพาณิชย์มากขึ้นในการมุ่งเน้นในดนตรีซินธ์ป็อปที่เป็นความโดดเด่นของอิเล็กทรอนิกส์ร็อก ในทศวรรษที่ 1990 บิ๊กบีต และอินดัสเทรียลร็อก อยู่ในกลุ่มที่สำคัญที่สุดแนวโน้มใหม่และในสหัสวรรษใหม่ในการแพร่กระจายของซอฟต์แวร์บันทึกเสียงนำไปสู่การพัฒนาแนวเพลงที่แตกต่างกันใหม่รวมทั้ง อินดี้อิเล็กทรอนิกส์  อิเล็กทรอแคลช แดนซ์พังก์ และ นิวเรฟ

หมวดหมู่:แนวดนตรี
หลี่จิ้ง

**หลี่จิ้ง** () หรือ **ถักทะลีทีอ๋อง** (, "โลกบาลหลี่ผู้ถือเจดีย์", Pagoda-Bearing Heavenly King Li) ได้รับต้นแบบมาจากหลี่จิ้งขุนศึกในสมัยราชวงศ์ถังและท้าวเวสสุวรรณ หลี่จิ้งมีบุตรสามคน คือ จินจา มูจา และนาจา

หลี่จิ้งได้รับการแต่งตั้งจากองค์เง็กเซียนฮ่องเต้ได้เป็นขุนพลสวรรค์ มีอาวุธคู่กายคือ เจดีย์ 7 ชั้น ที่เคยจับซุนหงอคงขังเอาไว้ เจดีย์นี้สามารถกักขังได้ทั้งวิญญาณ ภูตผีปีศาจ หรือแม้แต่เทพเจ้า เมื่อหลี่จิ้งจะลงมาโปรดสัตว์โลกจะมีนาจาตามมาด้วยทุกครั้ง

## อ้างอิง

หมวดหมู่:เทพเจ้าจีน
ลูกตาลลอยแก้ว

**ลูกตาลลอยแก้ว** เป็นละครโทรทัศน์ไทยแนวสุขนาฏกรรมจินตนิยมจากบทประพันธ์ของโสภี พรรณราย ถูกนำมาสร้างเป็นละครโทรทัศน์แล้ว 2 ครั้ง

ครั้งแรกเมื่อปี พ.ศ. 2541 ผลิตโดยบริษัท ดาราวิดีโอ จำกัด บทโทรทัศน์โดย ทองตรา กำกับการแสดงโดย สยาม สังวริบุตร นำแสดงโดย ดนุพร ปุณณกันต์, สุวนันท์ คงยิ่ง, อรัญญา นามวงศ์, ดวงตา ตุงคะมณี, สุธิตา เกตานนท์, หาญส์ หิมะทองคำ, สุรวุฑ ไหมกัน

ครั้งที่สองปี พ.ศ. 2559 ผลิตโดยบริษัท มากกว่าฝัน จำกัด บทโทรทัศน์โดย ลอยแก้ว กำกับการแสดงโดย กุลจิราณัฐ วรารักษ์ ​นำแสดงโดย พีรวัศ กุลนันท์วัฒน์, ซอนญ่า สิงหะ, วิยะดา โกมารกุล ณ นคร, ณหทัย พิจิตรา, ดิอุชา ไชยชนากุล, แอนดรูว์ โคนินทร์, พิชยดนย์ พึ่งพันธ์ เริ่มตอนแรกวันศุกร์ที่ 23 ธันวาคม พ.ศ. 2559

## เรื่องย่อละคร
อนาวิล รัชชานนท์ หรือ ต้นตาล (พีรวัศ  กุลนันท์วัฒน์) ทายาทเจ้าของธนาคารอันดับต้นของเมืองไทย กำลังจะไปทำงานสายตั้งแต่วันแรก หลังกลับมาจากเมืองนอก แถมวันนี้ยังมีนัดสำคัญ เพราะ ธีรเดช (ปริยะ วิมลโนช) พี่ชาย จะแนะนำเขาให้รู้จักกับหุ้นส่วนของธนาคาร อนาวิล จึงจำเป็นต้องขอยืมมอเตอร์ไซด์สภาพแย่ของ เผือก (เก่งกาจ ณรงค์ศักดิ์ อังกาบ) คนขับรถที่บ้านไปใช้แทนรถเบนซ์ เพื่อขี่ลัดเลาะไปประชุมให้ทันในช่วงเวลารถติดยามเช้าแบบนี้ แต่ก็มีเหตุให้อนาวิล ไปไม่ทันอยู่ดี เพราะรถมอเตอร์ไซด์ของเขาชนกับรถเก๋งคันหรูของ มินทรา วรโชติ หรือ แก้ว (ซอนญ่า สิงหะ) มินทราเห็นสภาพชายหนุ่มคู่กรณี ขี่มอเตอร์ไซด์เก่า ๆ เสื้อกางเกงขาด เพราะครูดกับถนน ตามแขนขามีรอยถลอกเลือดซึม หน้าตามอมแมม มินทรา จึงประเมินสถานะชายหนุ่มเป็นแค่คนขับรถ ยิ่งอนาวิล มีท่าทียียวนไม่ยอมคนและยังเรียกร้องค่าเจ็บตัวที่ถูกชน มินทรายิ่งเข้าใจว่าเป็นพวกที่มีอาชีพตั้งใจชนเพื่อหาเงิน และกว่าทั้งคู่จะยอมแยกย้ายไปได้ มินทรา ต้องโทรเรียก แพรพิไล (อังคณา วรรัตนาชัย) เพื่อนสนิทมาไกล่เกลี่ย และต้องยอมจ่ายเงินให้อนาวิล ไปแบบไม่เต็มใจ

## รายชื่อนักแสดง

## เพลงประกอบละคร
**พ.ศ. 2541**
# เพลง **ญ. หญิง ช. ชาย** ขับร้องโดย ดนุพร ปุณณกันต์, สุวนันท์ คงยิ่ง 
# เพลง **เธอผู้เดียว** ขับร้องโดย ดนุพร ปุณณกันต์
**พ.ศ. 2559**
# เพลง **คนที่ไม่มีความหมาย** ขับร้องโดย วงเพลย์กราวด์

## อ้างอิง

## แหล่งข้อมูลอื่น
*
* เรื่องย่อละครลูกตาลลอยแก้ว(2559) : gossipstar.com 
* เรื่องย่อละครลูกตาลลอยแก้ว (2559) : ch7.com

หมวดหมู่:ละครโทรทัศน์ช่อง 7
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2541
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ที่กำกับโดย สยาม สังวริบุตร
หมวดหมู่:ละครโทรทัศน์ที่สร้างจากนวนิยายไทย
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2010
คนเกมทะลุเกม

**คนเกมทะลุเกม** เป็นภาพยนตร์แนว วิทยาศาสตร์ แอ็คชั่น และ ระทึกขวัญ ออกฉายในปี พ.ศ. 2552 เขียนและ กำกับโดย Mark Neveldine และ Brian Taylor

## เนื้อเรื่องย่อ
: 
แอ็กชั่นทริลเลอร์คอนเซ็ปต์สุดล้ำ GAMER ว่าด้วยเรื่องราวในอนาคตอันใกล้ เมื่อเกมและความบันเทิงหลอมรวมกันเป็นความสยองสายพันธุ์ใหม่ คนกลุ่มหนึ่งสามารถควบคุมคนอีกกลุ่มหนึ่งให้เล่นไปตามเกมในเครือข่ายออนไลน์ ใหญ่ยักษ์ ซึ่งมีกติกาว่าต้องกำจัดทุกคนที่ขวางหน้าเพื่อคว้าแต้ม ตัวการหลักของเกมอื้อฉาวผู้นำเทคโนโลยีควบคุมจิตใจคนมาใช้จนแพร่หลาย คืออภิมหาเศรษฐีลึกลับ เคน แคสเซิล (ไมเคิล ซี.ฮอลล์) นวัตกรรมล่าสุดของเขามาในรูปแบบเกมยิงกระจุยตะลุยเดี่ยวชื่อ “Slayers” มันดึงดูดผู้คนนับล้าน ให้เข้ามาปลดปล่อยจินตนาการดิบเถื่อนออนไลน์ต่อหน้าผู้ชมทั่วโลก ด้วยการเปลี่ยนนักโทษเป็นตัวเดินเกม และต้องสู้จนกว่าจะตาย!

: 
เคเบิล (เจอราร์ด บัตเลอร์ จาก 300 ) กลายเป็นซุปเปอร์สตาร์นักฆ่าในเกม Slayers สุดโหด เขาถูกควบคุมโดย ไซมอน เกมเมอร์ขาร็อกรุ่นเยาว์ซึ่งท้าทายทุกสายตาด้วยการพา เคเบิล
ไปสู่ชัยชนะมาแล้วหลายสัปดาห์ ในขณะที่ตัวเคเบิล เอง ซึ่งถูกพรากจากครอบครัวมาอยู่ในคุกก่อนจะถูกบังคับให้ต้องสู้แบบไม่เต็มใจ ก็อยากจะมีชีวิตรอดให้นานที่สุดเพื่อหนีออกจากเกมไปปลดปล่อยครอบครัวที่เขารัก
ให้เป็นอิสระ พร้อมๆ กับกอบกู้ตัวตน และช่วยมนุษยชาติให้รอดพ้นจากเทคโนโลยีสุดโหดของแคสเซิล

## นักแสดง
* Gerard Butler เป็น Kable/John Tillman, the highest-ranked warrior in the game *Slayers*
* Michael C. Hall เป็น เคน คัสเติ้ล
* Logan Lerman เป็น Simon Silverton, เป็นผู้ควบคุม Kable
* Milo Ventimiglia เป็น Rick Rape, described เป็น "Moonraker, silver grill, with a latex outfit making him look like a bumblebee."
* Aaron Yoo เป็น Humanz Dude
* Ludacris เป็น Humanz Brother
* Terry Crews เป็น Hackman
* Alison Lohman เป็น Trace
* Kyra Sedgwick เป็น Gina Parker Smith
* John Leguizamo เป็น Freak
* Keith David เป็น Agent Keith
* Johnny Whitworth เป็น Scotch
* Zoe Bell เป็น Sandra
* Amber Valletta เป็น Angie, Kable's wife, a controlled avatar in *Society*.
* Efren Ramirez เป็น DJ Twist
* Sam Witwer เป็น Caseworker

## การผลิต

## อ้างอิง

## ดูเพิ่ม
* เว็บไซต์ภาพยนตร์อย่างเป็นทางการ 
* 
* สยามโซน

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่ถ่ายทำในรัฐนิวเม็กซิโก
อัลฟ์ แรมซีย์

**อัลเฟรด เออร์เนสต์ แรมซีย์** () (22 มกราคม ค.ศ. 1920-28 เมษายน ค.ศ. 1999)เป็นนักฟุตบอลและผู้จัดการทีมชาวอังกฤษ ในฐานะผู้เล่น เขาเล่นให้กับทีมชาติอังกฤษและเป็นกัปตันทีม แต่เขาเป็นที่รู้จักกันดีที่สุดในช่วงเวลาที่เขาเป็นผู้จัดการทีมชาติอังกฤษตั้งแต่ปี ค.ศ. 1963 ถึง ค.ศ. 1974 ซึ่งรวมถึงการพาทีมคว้าแชมป์ฟุตบอลโลก 1966 ได้รับพระราชทานยศเป็นอัศวินในปี ค.ศ. 1967 จากการพาอังกฤษคว้าแชมป์ฟุตบอลโลก แรมซีย์ยังคุมทีมจบอันดับ 3 ในฟุตบอลชิงแชมป์แห่งชาติยุโรป 1968 และรอบก่อนรองชนะเลิศฟุตบอลโลก 1970 และฟุตบอลชิงแชมป์แห่งชาติยุโรป 1972 ในฐานะผู้เล่น แรมซีย์เป็นแบ็คขวาและเป็นสมาชิกชุดลุย ฟุตบอลโลก 1950 ของทีมชาติอังกฤษ

## อ้างอิง

หมวดหมู่:นักกีฬาจากลอนดอน
หมวดหมู่:ผู้จัดการทีมในชุดชนะเลิศฟุตบอลโลก
หมวดหมู่:เซอร์
หมวดหมู่:เสียชีวิตจากมะเร็งต่อมลูกหมาก
หมวดหมู่:บุคคลจากแดเกนัม
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้จัดการทีมสโมสรฟุตบอลอิปสวิชทาวน์
ซีวิลลอว์

**ซีวิลลอว์** (civil law) อาจหมายถึง

* กฎหมายแพ่ง, กฎหมายที่วางระเบียบความเกี่ยวพันระหว่างบุคคลเกี่ยวกับ	สถานภาพ สิทธิ และหน้าที่ของบุคคลตามกฎหมาย เช่น กฎหมายว่าด้วยนิติกรรม ละเมิด ทรัพย์สิน ครอบครัว มรดก
* ระบบซีวิลลอว์, ระบบกฎหมายใหญ่ระบบหนึ่งในสากลโลก มีพื้นฐานจากประชุมกฎหมายจัสติเนียน (Corpus Juris Civilis) ระบบใหญ่ระบบอื่นได้แก่ ระบบคอมมอนลอว์และกฎหมายอิสลาม
* กฎหมายฆราวาส, กฎหมายที่มิใช่กฎหมายศาสนา
* กฎหมายพลเรือน, กฎหมายที่มิใช่กฎหมายทหาร

## ดูเพิ่ม
* คอมมอนลอว์
น้ำตาสีเลือด

**น้ำตาสีเลือด** () เป็นภาพยนตร์ที่ออกฉายในปี พ.ศ. 2530 สร้างจากหนังสืออัตชีวประวัติของเจ. จี. บัลลาร์ด นักเขียนชาวอังกฤษที่เกิดและใช้ชีวิตในวัยเด็กในเซี่ยงไฮ้ ประเทศจีน  ในขณะนั้นจักรวรรดิญี่ปุ่นได้ประกาศสงครามจีน-ญี่ปุ่นครั้งที่สอง ครอบครัวของบัลลาร์ดได้ตกเป็นเชลยของกองทัพญี่ปุ่น และต้องอาศัยอยู่ในค่ายกักกัน ตลอดช่วงสงครามมหาสมุทรแปซิฟิก

ภาพยนตร์เรื่องนี้กำกับและอำนวยการสร้างโดยสตีเวน สปีลเบิร์ก  เดิมทีภาพยนตร์จะกำกับโดยแฮโรลด์ เบคเกอร์ อำนวยการสร้างโดยโรเบิร์ต ชาปิโร  ต่อมาได้เปลี่ยนผู้กำกับและผู้อำนวยการสร้างเป็นเดวิด ลีน และสตีเวน สปีลเบิร์ก  ต่อมาสปีลเบิร์กได้แสดงความสนใจที่จะเป็นผู้กำกับเอง สืบเนื่องจากความชื่นชอบส่วนตัวในเรื่องราวเกี่ยวกับสงครามโลกครั้งที่สอง ความชื่นชอบในเครื่องบินในยุคนั้น และความชื่นชอบในภาพยนตร์ *[[The Bridge on the River Kwai]] (1957)* ของเดวิด ลีน ที่มีเนื้อหาเกี่ยวกับค่ายเชลยศึกในสงครามโลกครั้งที่สอง 

บท เจมส์ "เจมี" แกรห์ม บัลลาร์ด (เจ. จี. บัลลาร์ด) ในวัยเด็ก นำแสดงโดยคริสเตียน เบลในวัย 13 ปี เป็นภาพยนตร์เรื่องที่สามในชีวิตการแสดงของเบล และเริ่มสร้างชื่อเสียงให้กับตัวเขา

## อ้างอิง

## แหล่งข้อมูลอื่น
*

หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ที่มีเนื้อหาเกี่ยวกับสงครามจีน–ญี่ปุ่นครั้งที่สอง
หมวดหมู่:ภาพยนตร์ที่มีเนื้อหาเกี่ยวกับสงครามแปซิฟิก
หมวดหมู่:ภาพยนตร์ที่ออกฉายในปี พ.ศ. 2530
หมวดหมู่:ภาพยนตร์ที่กำกับโดย สตีเวน สปีลเบิร์ก
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่ถ่ายทำในประเทศจีน
หมวดหมู่:ภาพยนตร์ที่มีฉากในเซี่ยงไฮ้
ระบบขับถ่ายปัสสาวะ

**ระบบขับถ่ายปัสสาวะ** หรือ **ระบบทางเดินปัสสาวะ** ประกอบด้วยไต ท่อไต กระเพาะปัสสาวะ และท่อปัสสาวะ หน้าที่ของระบบขับถ่ายปัสสาวะ คือ กำจัดของเสียออกจากร่างกาย ควบคุมความดันเลือดและปริมาตรเลือดในกาย ควบคุมระดับอิเล็กโทรไลต์และเมแทบอไลต์ และควบคุมค่าความเป็นกรดเบสของเลือด ทางเดินปัสสาวะเป็นระบบระบายน้ำของร่างกายโดยการขับปัสสาวะออกในท้ายที่สุด ที่ไตมีปริมาณเลือดไหลเข้าจำนวนมากโดยผ่านหลอดเลือดแดงไต และออกจากไตโดยผ่านหลอดเลือดดำไต ไตแต่ละข้างประกอบด้วยหน่วยการทำงานขนาดเล็ก เรียกว่า หน่วยไต เลือดจะถูกกรองและผ่านกระบวนการต่าง ๆ ทำให้ได้ของเสียในรูปของปัสสาวะและออกจากไตทางท่อไต ซึ่งเป็นท่อที่ประกอบด้วยเส้นใยกล้ามเนื้อเรียบที่ดันให้ปัสสาวะไหลสู่กระเพาะปัสสาวะ ซึ่งเป็นที่เก็บปัสสาวะและขับออกนอกร่างกายโดยการถ่ายปัสสาวะ ระบบขับถ่ายปัสสาวะของเพศหญิงและเพศชายคล้ายกันมาก ต่างกันเพียงความยาวของท่อปัสสาวะ

โดยปกติแล้วจะมีปัสสาวะที่ถูกขับออกมา 8002,000 มิลลิลิตรต่อวันในมนุษย์สุขภาพดี ปริมาณนี้จะแตกต่างกันไปตามการได้รับของเหลวเข้าสู่ร่างกายและการทำงานของไต

## โครงสร้าง
thumb|แบบจำลองสามมิติของระบบขับถ่ายปัสสาวะ
# **[[ไต]]** () ทำหน้าที่กรองของเสียออกจากเลือด ขับออกมาเป็นน้ำปัสสาวะไหลไปตามท่อเล็กๆในไต  โดยไปรวมกันที่กรวยไต  จากนั้นก็ไหลผ่านท่อไตลงสู่กระเพาะปัสสาวะ พร้อมที่จะขับออกมานอกร่างกายทางท่อปัสสาวะ 
# **[[ท่อไต]]** () เป็นท่อที่ออกมาจากไตในแต่ละข้างไปสู่กระเพาะปัสสาวะ 
# **[[กระเพาะปัสสาวะ]]** () สามารถบรรจุน้ำปัสสาวะได้ประมาณ 500–1,000 มิลลิลิตร
# **[[ท่อปัสสาวะ]]** () เป็นท่อเล็ก ๆ ที่ออกมาจากกระเพาะปัสสาวะเพื่อจะนำน้ำปัสสาวะออกไปนอกร่างกาย

## จุลกายวิภาคศาสตร์
ภายใต้กล้องจุลทรรศน์ ผนังด้านในของระบบขับถ่ายปัสสาวะจะถูกคลุมด้วยเนื้อเยื่อบุผิวชนิดแปรเปลี่ยน แตกต่างกับเนื้อเยื่อบุผิวที่บุอวัยวะส่วนใหญ่ในร่างกาย เนื้อเยื่อบุผิวชนิดแปรเปลี่ยนนี้มีลักษณะทั้งราบเรียบและโป่งขยายได้ โดยจะคลุมส่วนใหญ่ของระบบขับถ่ายปัสสาวะ รวมไปถึงกรวยไต ท่อไต และกระเพาะปัสสาวะ

## อ้างอิง

หมวดหมู่:ระบบขับถ่ายปัสสาวะ
นิทานแห่งมหาสมุทร: เธอคือคนที่ชั้นจะอยู่เคียงข้างตลอดไป

***นิทานแห่งมหาสมุทร : เธอคือคนที่ชั้นจะอยู่เคียงข้างตลอดไป*** () เป็นอนิเมะจำนวน 12 ตอน กำกับโดย จุนอิจิ ซาโตะ และผลิตโดย Zexcs เริ่มออกอากาศเมื่อวันที่ 24 มิถุนายน 2009 ทางช่อง Chubu-Nippon Broadcasting  โดยตอนที่ 13 ซึ่งไม่ได้ออกอากาศนั้นจะถูกบรรจุลงในแผ่นดีวีดีแผ่นสุดท้าย ซึ่งวางจำหน่ายวันที่ 26 มีนาคม 2010

อนิเมะนี้ถูกสร้างมาจาก ตู้ปาจิงโกะของบริษัท Sanyo Bussan ซึ่งได้รับความนิยมเป็นอย่างมาก

สำหรับเพลงประกอบได้แก่ เพลงเปิดก็คือ "violet" ขับร้องโดย Marble วางจำหน่ายเมื่อวันที่ 23 กรกฎาคม 2009 และเพลงปิดก็คือ "Tōmei na Inori" () ขับร้องโดย มาสึมิ อิโต วางจำหน่ายเมื่อวันที่ 26 สิงหาคม 2009 และ เพลงประกอบเว็บเรดิโอก็คือ "Treasure!? ~Kimi to Deaeta koto~" () วางจำหน่ายเมื่อวันที่ 5 สิงหาคม 2009 
## มังงะ
มังงะของ *อุมิ โมโนกาตาริ* ปัจจุบันมีอยู่ 2 แบบโดยตีพิมพ์ลงในนิตยสารและสำนักพิมพ์ต่างกัน

โดยแบบแรกวาดโดย อากิระ คัทสึระกิ ตีพิมพ์ลงในนิตยสาร Monthly Comic Blade ของสำนักพิมพ์ Mag Garden ส่วนแบบที่สองวาดโดย โทนมิ นาริฮาระ ตีพิมพ์ลงในนิตยสาร Comic High! ของสำนักพิมพ์ Futabasha's

## อ้างอิง

## แหล่งข้อมูลอื่น
* เว็บอย่างเป็นทางการ  
* Official HICBC site  
* Official Lantis Net Radio website  
* Interview transcript  
* Another interview transcript  
* Broadcast info  

หมวดหมู่:อนิเมะที่ออกฉายในปี พ.ศ. 2552
หมวดหมู่:มังงะที่ตีพิมพ์ในปี พ.ศ. 2552
หมวดหมู่:การ์ตูนสาวน้อยเวทมนตร์
ต้อลม

**ต้อลม** () เป็นการเสื่อมสลายในเยื่อตาขาวของตามนุษย์ มีอาการแสดงคือคราบสีเหลือง-ขาวในเยื่อตาขาวส่วนบัลบาร์ (bulbar conjunctiva) ใกล้ลิมบัส (limbus) ในบางกรณีอาจเกิดผลึก ไม่เป็นที่แน่ชัดถึงสมุฏฐานการเกิดโรค แต่เป็นไปได้ว่ามาจากวัยและดวงตาที่สัมผัสแสงยูวี

ต้อลมอาจโตขึ้นอย่างช้า ๆ เมื่อทิ้งไว้ แต่ถือกันว่าเป็นอาการชนิดไม่อันตราย และโดยทั่วไปไม่จำเป็นต้องเข้ารับการรักษา ในบางกรณีอาจมีการใช้น้ำตาเทียมหากเกิดการระคายเคือง

## อ้างอิง

## แหล่งข้อมูลอื่น

หมวดหมู่:โรคของตาและอวัยวะเคียงลูกตา
เครื่องบินกระดาษ

**เครื่องบินกระดาษ** () เป็นของเล่นทำจากการพับกระดาษเป็นรูปเครื่องบิน ใช้สำหรับร่อนไปในอากาศ จัดเป็นรูปแบบหนึ่งของโอะริงะมิ หรือศิลปะการพับกระดาษของญี่ปุ่น มีชื่อเรียกในภาษาญี่ปุ่นว่า  *kamihikōki* (紙飛行機)

ปัจจุบันยังเป็นที่ถกเถียงกันว่าใครเป็นคิดค้นการพับเครื่องบินกระดาษเป็นครั้งแรก ระหว่างนักประดิษฐ์ชาวจีนที่เป็นผู้คิดค้นว่าว เมื่อ 2800 ปีก่อน   หรือเลโอนาร์โด ดา วินชี ที่มีหลักฐานแสดงการสร้างแบบจำลองของเครื่องบินจากแผ่นหนัง ในคริสต์ศตวรรษที่ 15 

## อ้างอิง

## แหล่งข้อมูลอื่น
* 
*  The Open Paper Plane Database  User-created Creative Commons paper airplane instructions.
*  Paper Airplanes +50 models of exotics paper airplanes.
* OrigamiTube  for easy instructional videos on folding planes.

หมวดหมู่:การพับกระดาษ
หลอน...ไม่หลับ

**หลอน...ไม่หลับ** (, )  เป็นภาพยนตร์ระทึกขวัญ พูดภาษาอังกฤษ  ถ่ายทำในบาร์เซโลนา ประเทศสเปน โดยทีมงานสร้างชาวสเปน กำกับโดยแบรด แอนเดอร์สัน ผู้กำกับชาวอเมริกัน และนำแสดงโดยคริสเตียน เบล

## เรื่องย่อ
ภาพยนตร์กล่าวถึงช่างคุมเครื่องจักรในโรงงาน ชื่อ "เทรเวอร์ เรซนิก" (รับบทโดย เบล) ที่ป่วยเป็นโรคนอนไม่หลับมานานแรมปี จนกระทั่งร่างกายผ่ายผอมจนเหลือแต่หนังหุ้มกระดูก เรซนิกมีพฤติกรรมแปลกๆ จนเพื่อนร่วมงานสงสัยว่าติดยาเสพติด และพากันหนีห่าง เขากลายเป็นคนเก็บเนื้อเก็บตัว คบหากับคนรู้จักเพียงไม่กี่คน ได้แก่ "สตีวี" โสเภณีคู่ขา (รับบทโดย เจสัน ลีห์) "มาเรีย" สาวเสิร์ฟในร้านกาแฟ (รับบทโดย ซานเชซ-กีฮอน) และ "นิโคลัส" ลูกชายของมาเรีย  อาการของเรซนิกเริ่มรุนแรงขึ้นเรื่อยๆ มองเห็นภาพซ้ำๆ กัน จนมีอาการจิตหลอน 

ภาพยนตร์เฉลยในตอนจบว่า เมื่อปีก่อนหน้านั้นเกิดอุบัติเหตุทางรถยนต์ขึ้น  โดยเรซนิกขับรถสปอร์ตด้วยความเร็วสูง ชนเด็กชายคนหนึ่งเสียชีวิต แล้วขับรถหนีไป  ด้วยความรู้สึกผิดในส่วนลึกของจิตใจ ทำให้เขาเกิดอาการนอนไม่หลับตลอดมาจนร่างกายทรุดโทรม และเกิดอาการประสาทหลอน  ในตอนท้ายของเรื่อง เรซนิกเข้ามอบตัวกับเจ้าหน้าที่ตำรวจ และนอนหลับได้เป็นครั้งแรกในเวลาหลายปี

## งานสร้าง
ก่อนหน้าการถ่ายทำภาพยนตร์เรื่องนี้ คริสเตียน เบลที่มีความสูง 6 ฟุต ต้องใช้เวลา 4 เดือนในการลดน้ำหนักโดยการอดอาหาร ในแต่ละวันเขารับประทานเพียงกาแฟ 1 แก้ว และแอปเปิล 1 ผล (รับพลังงานวันละ 275 แคลอรี)   น้ำหนักของเบลลดลงถึงประมาณ 27 - 28 กิโลกรัม จากเดิม 82 กิโลกรัม เหลือเพียงประมาณ 55 - 54 กิโลกรัม

หลังจากแสดงภาพยนตร์เรื่องนี้ คริสเตียน เบล รับบทเป็นแบทแมนใน *[[แบทแมน บีกินส์]]* เขาทำการเพิ่มน้ำหนัก และเล่นกล้ามจนมีน้ำหนัก 86 กิโลกรัม

บทภาพยนตร์โดยสกอตต์ โคซาร์ ได้รับอิทธิพลจากผลงานเรื่อง The Double: A Petersburg Poem ของฟีโอดอร์ ดอสโตเยฟสกี และยังอ้างอิงถึงผลงานอีกหลายเรื่องของเขา ไม่ว่าจะเป็นเรื่อง พี่น้องคารามาซอฟ (The Brothers Karamazov), อาชญากรรมและการลงทัณฑ์ (Crime and Punishment), The Idiot และ Notes from Underground   ตัวละคร เทรเวอร์ เรซนิก นำมาจากชื่อของ เทรนต์ เรซเนอร์ แห่งวงไนน์อินช์เนลส์

## อ้างอิง

## แหล่งข้อมูลอื่น
* เว็บไซต์ของภาพยนตร์ 
*

หมวดหมู่:ภาพยนตร์สเปน
หมวดหมู่:ภาพยนตร์ฟิล์มนัวร์
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในประเทศสเปน
แอนแทรกซ์ (วงดนตรี)

**แอนแทรกซ์** () เป็นวงดนตรีเฮฟวีเมทัลอเมริกัน จากนครนิวยอร์ก ก่อตั้งวงในปี 1981 เป็นวงหนึ่งที่มีความโด่งดังมากที่สุดในคริสต์ทศวรรษ 1980 ในกระแสเพลงแทรชเมทัล และเป็นที่รู้จักในฐานะวงที่นำเพลงเฮฟวีเมทัลและแร็ปมารวมกันเป็นวงแรก และขณะที่แทรชเมทัลเริ่มก้าวสู่กระแสหลักในช่วงกลางถึงปลายคริสต์ทศวรรษ 1980 แอนแทรกซ์ก็ได้รับขนานนามว่าเป็นหนึ่งใน "บิ๊กโฟร์" ของเพลงแทรชเมทัล ร่วมไปกับเมทัลลิกา เมกาเดธ และสเลเยอร์

## อ้างอิง

หมวดหมู่:กลุ่มดนตรีแทรชเมทัลสัญชาติอเมริกัน
หมวดหมู่:กลุ่มดนตรีแทรชเมทัล
หมวดหมู่:กลุ่มดนตรีเฮฟวีเมทัลสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2524
หมวดหมู่:วงกลุ่มห้าสัญชาติอเมริกัน
หมวดหมู่:กลุ่มดนตรีจากนครนิวยอร์ก
สปีดเมทัล

**สปีดเมทัล** () เป็นแนวเพลงย่อยของเฮฟวีเมทัล เริ่มมีตั้งแต่ต้นคริสต์ทศวรรษ 1980 มีที่มาจาก NWOBHM และฮาร์ดคอร์พังก์ ในเว็บไซต์ออลมิวสิกอธิบายแนวเพลงนี้ไว้ว่า "เร็ว เกรี้ยวกราด และต้องใช้ความสามารถทางเทคนิค อย่างสุดขีด" และสปีดเมทัลในท้ายสุดก็หย่อนจังหวะความรุนแรงลง และค่อย ๆ พัฒนามาเป็นแนวเพลงแทรชเมทัลในที่สุด

เพลง "Stone Cold Crazy" ของวงควีน จากอัลบั้มปี 1974 ชุด *Sheer Heart Attack* ก็เป็นเครื่องแสดงถึงเพลงสปีดเมทัล เพลงนี้ยังถูกมาทำใหม่โดยเมทัลลิกา ส่วนเพลงที่ถือเป็นเพลงสปีดเมทัลเพลงแรก โดยแฟนเพลงแนวนี้พูดถึงคือ เพลง "Highway Star" โดยวงดีปเพอร์เพิล จากอัลบั้มในปี 1972 ชุด *Machine Head* รวมถึงเพลง "Kill the King" ของวงเรนโบว์ จากอัลบั้มในปี 1978 ชุด *Long Live Rock 'n' Roll* ที่เชื่อว่าเป็นหนึ่งในบรรดาเพลงแนวสปีดเมทัลเพลงแรก ส่วนวงดนตรีที่มีอิทธิพลแนวเพลงนี้มากที่สุด 2 วงคือวงมอเตอร์เฮด และจูดาสพรีสต์

## อ้างอิง

หมวดหมู่:แนวดนตรี
หมวดหมู่:ดนตรีร็อก
หมวดหมู่:แนวเพลงย่อยเฮฟวีเมทัล
ทัศน์สุดท้ายของอังกฤษ (บราวน์)

thumb|upright|300px|ภาพศึกษาในหัวข้อเดียวกันอีกภาพหนึ่ง

**ทัศน์สุดท้ายของอังกฤษ** () เป็นภาพเขียนสีน้ำมันบนไม้ที่เขียนโดยฟอร์ด แมดด็อกซ บราวน์ (Ford Madox Brown) จิตรกรสมัยพรีราฟาเอลไลท์ชาวอังกฤษ ที่ปัจจุบันตั้งแสดงอยู่ที่พิพิธภัณฑ์ศิลปะที่เมืองเบอร์มิงแฮมในสหราชอาณาจักร

ฟอร์ด แมดด็อกซ บราวน์เขียนภาพ “ทัศน์สุดท้ายของอังกฤษ” ในปี ค.ศ. 1855 เป็นภาพของผู้อพยพสองคนที่กำลังออกจากอังกฤษเพื่อไปตั้งรกรากในต่างประเทศ

## เบื้องหลัง
บราวน์เริ่มเขียนภาพนี้ในปี ค.ศ. 1852 หลังจากที่ได้รับแรงบันดาลใจจากเพื่อนสนิททอมัส วูลเนอร์ (Thomas Woolner) ประติมากรพรีราฟาเอลไลท์ผู้เพิ่งออกเดินทางในเดือนกรกฎาคมในปีเดียวกันเพื่อไปตั้งถิ่นฐานใหม่ในออสเตรเลีย การอพยพจากอังกฤษถึงจุดสูงสุดเมื่อประชากรกว่า 350,000 คนอพยพออกจากอังกฤษในปีนั้น บราวน์ผู้ถือตนเองว่าเป็นผู้อดทนและออกจะวิปริตเล็กน้อยก็ตรึกตรองว่าจะไปเริ่มชีวิตใหม่ในอินเดียอยู่เช่นกัน

## ภาพเขียน
แม้ว่าฟอร์ด แมดด็อกซ บราวน์จะไม่เคยเป็นสมาชิกของกลุ่มพรีราฟาเอลไลท์ แต่ภาพ “ทัศน์สุดท้ายของอังกฤษ” ก็เช่นเดียวกับภาพเขียนอื่น ๆ อีกหลายภาพของบราวน์ก็แสดงลักษณะที่เป็นเอกลักษณ์ของศิลปะพรีราฟาเอลไลท์ ภาพเขียนเป็นภาพสามีภรรยาผู้กำลังจะเดินทางออกจากอังกฤษเป็นครั้งสุดท้าย บุคคลหลักสองคนในภาพเป็นภาพเหมือนของบราวน์เองและภรรยาเอ็มมาจ้องตรงไปข้างหน้าด้วยสายตาที่ปราศจากความรู้สึก ไม่ได้หันไปสนใจกับผาขาวแห่งโดเวอร์ (white cliffs of Dover) ซึ่งเป็นสัญลักษณ์สิ่งแรกที่เห็นที่เป็นอังกฤษที่เริ่มจะจะลับสายตาไปทางตอนบนขวาของภาพ จากการแต่งกายทำให้ทราบได้ว่าเป็นชนชั้นกลาง ฉะนั้นจึงไม่ได้อพยพจากอังกฤษด้วยเหตุผลที่กดดันทางเศรษฐกิจเช่นเดียวกับชนชั้นแรงงานอื่น ๆ บราวน์บรรยายว่า:

เด็กผมสีอ่อนในฉากหลังข้างหลังไหล่ชายทีนั่งข้างหน้าชื่อแคทเธอรินเป็นลูกของบราวน์ ผู้ที่เกิดในปี ค.ศ. 1850 ส่วนมือของทารกที่เอ็มมากุมอยู่เป็นมือของโอลิเวอร์ลูกคนที่สอง

เพื่อจะให้ภาพเขียนแสดงถึงสภาวะที่ตรากตรำบราวน์เขียนภาพนี้ในสวนนอกบ้าน ยิ่งอากาศไม่ดีเท่าไหร่บราวน์ก็ยิ่งมีความพอใจมาขึ้นเท่านั้น จนถึงกับบันทึกความรู้สึกเมื่อมือเย็นจนซีดขาว ที่บราวน์ต้องการจะให้ปรากฏในภาพ เพื่อนบ้านมีความเห็นว่าบราวน์เป็นคนที่ออกจะแปลกโดยเฉพาะเมื่อไปนั่งเขียนภาพนอกบ้านในสภาวะอากาศต่าง ๆ 

ภาพนี้มีด้วยกันสองภาพ ภาพหนึ่งอยู่ที่พิพิธภัณฑ์ศิลปะที่เมืองเบอร์มิงแฮม อีกภาพหนึ่งอยู่ที่พิพิธภัณฑ์ฟิทซ์วิลเลียมที่เคมบริดจ์ ภาพเขียนสีน้ำที่เขียนจากภาพนี้ระหว่างปี ค.ศ. 1864–ค.ศ. 1866 อยู่ที่เททบริเตน นอกจากนั้นก็ยังมีภาพอื่นที่เป็นภาพศึกษาของภาพนี้ ภาพทุกภาพเป็นจิตรกรรมทรงกลมแบบที่นิยมเขียนกันในยุคฟื้นฟูศิลปะวิทยา

## อ้างอิง
 
*
*

## ดูเพิ่ม
*ฟอร์ด แมดด็อกซ บราวน์

หมวดหมู่:จิตรกรรมในคริสต์ทศวรรษ 1850
หมวดหมู่:ฟอร์ด แมดด็อกซ บราวน์
หมวดหมู่:จิตรกรรมแบบก่อนราฟาเอล
หมวดหมู่:ภาพชีวิตประจำวัน
หมวดหมู่:จิตรกรรมประวัติศาสตร์
อนาสตาเชีย (นักร้อง)

**อนาสตาเชีย** () เกิดเมื่อวันที่ 17 กันยายน ค.ศ. 1968 เป็นนักร้อง-นักแต่งเพลงชาวอเมริกัน เธอประสบความสำเร็จอย่างสูงในยุโรป เอเชีย โอเชียเนีย แอฟริกาใต้ อเมริกาใต้ แต่ไม่ประสบความสำเร็จเท่าที่ควรในประเทศบ้านเกิด สหรัฐอเมริกา ในปี 2005 เธอมียอดขายทั่วโลกมากกว่า 20 ล้านชุด เธอเป็นคนตัวเล็ก (สูง 160 ซม.) แต่มีเสียงอันทรงพลัง และมีเอกลักษณ์ที่เธอมักสวมแว่นตา แต่เธอได้ผ่าตัดตาถาวรแล้วในเดือนสิงหาคม 2005

เธอปรากฏบนหัวข้อข่าวอีกครั้งในปี 2003 เมื่อเธอเป็นมะเร็งเต้านม และเมื่อวันที่ 21 เมษายน ค.ศ. 2007 เธอแต่งงานกับบอดี้การ์ดของเธอเอง เวย์น นิวตัน ในเม็กซิโก

### Album
* 1999 - *[[Not That Kind]]*
* 2001 - *[[Freak of Nature]]*
* 2004 - *[[Anastacia (album)|Anastacia]]*
* 2008 - *[[Heavy Rotation]]*
* 2012 - *[[It's a Man's World]]*
* 2014 - *Resurrection*
* 2015 - *[[Ultimate Collection]]*

* 1993: One More Chance
* 1993: Forever Luv (duet with David Morales)
* 1998: Mi Negra, Tu Bombón (duet with Omar Sosa)
* 1998: Not That Kind
* 1999: Tienes Un Solo (duet with Omar Sosa)
* 1999: I'm Outta Love
* 2000: Saturday Night's Alright for Fighting (duet with Elton John)
* 2001: Let It Be (duet with Paul McCartney, Anastacia other artists)
* 2001: I Ask of You (duet with Luciano Pavarotti)
* 2001: What More Can I Give (duet with Michael Jackson and other artists)
* 2001: Love Is Alive (duet with Vonda Shepard)
* 2001: 911 (duet with Wyclef Jean)
* 2001: Cowboys And Kisses
* 2001: Made For Lovin' You
* 2001: Paid My Dues
* 2002: One Day in Your Life
* 2002: Boom
* 2002: Why'd You Lie To Me
* 2002: You'll Never Be Alone
* 2002: I Thought I Told You That (duet with Faith Evans)
* 2002: You Shook Me All Night Long (duet with Celine Dion)
* 2002: Bad Girls (duet with Jamiroquai)
* 2003: Love Is a Crime
* 2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
* 2004: Left Outside Alone
* 2004: Sick And Tired
* 2004: Welcome To My Truth
* 2004: Heavy On My Heart
* 2004: I Do (duet with Sonny Sandoval)
* 2005: Everything Burns (duet with Ben Moody)
* 2005: Pieces Of A Dream
* 2006: I Belong To You (duet with Eros Ramazzotti)
* 2007: Sing (duet with Annie Lennox and other artists)
* 2008: I Can Feel You
* 2008: Absolutely Positively
* 2009: Holding Back the Years (duet with Simply Red)
* 2009: Defeated
* 2009: Stalemate (duet with Ben's Brothers)
* 2010: Safety (duet with Dima Bilan)
* 2010: Burning Star (duet with Natalia Druyts)
* 2011: What Can We Do (A Deeper Love) (duet with Tiësto)
* 2012: If I Was Your Boyfriend (duet with Tony Moran)
* 2012: Dream on
* 2012: Best Of You
* 2014: Stupid Little Things
* 2014: Staring at the Sun
* 2014: Lifeline
* 2015: Take This Chance
* 2015: Army of Me

## อ้างอิง

หมวดหมู่:นักร้องอเมริกัน
หมวดหมู่:ศิลปินสังกัดโซนี่ มิวสิค
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากชิคาโก
ทาร์ทัน

thumb|right|250px |ตัวอย่างทาร์ทันสกอตสามลาย
**ทาร์ทัน** หรือ **ลายสกอต** () คือลายไขว้แถบแนวตั้งและแนวนอนหลายสี ทาร์ทันมาจากผ้าทอที่ในปัจจุบันมาจากวัสดุหลายชนิดที่มีความเกี่ยวข้องโดยเฉพาะกับสกอตแลนด์ คิลท์สกอตแลนด์ส่วนใหญ่จะเป็นลายทาร์ทัน หรือที่เรียกว่า “ลายสกอต” ในประเทศไทย หรือ “plaid” ในสหรัฐอเมริกา แต่ในสกอตแลนด์ “plaid” เป็นผ้าใช้พาดบนไหล่หรือผ้าห่ม ทาร์ทันทำด้วยแถบสลับสีด้วยด้ายที่ย้อมสีแล้วที่เป็นลายขวางฉากระหว่างเส้นพุ่งและเส้นยืน

จนกระทั่งคริสต์ศตวรรษที่ 19 ลักษณะของลายทาร์ทันไฮห์แลนด์มากจะบ่งได้ว่ามาจากบริเวณใดแทนที่จะเป็นลายประจำตระกูลสกอต (Scottish Clan) ใดตระกูลหนึ่ง เพราะในสมัยนั้นการทอทาร์ทันทำกันในท้องถิ่นที่ทำให้มีสีและลายตามรสนิยมและสีธรรมชาติตามที่มีในท้องถิ่นที่ทอ ต่อมาในกลางคริสต์ศตวรรษที่ 19 ลายทาร์ทันก็วิวัฒนการมาเป็นเครื่องหมายประจำตระกูล ประจำสถาบัน หรือประจำกองทหาร เช่นในลายน้ำเงินเขียวเข้มของกองทหารไฮห์แลนด์แบล็คว็อช เป็นต้น

## ระเบียงภาพ


ไฟล์:Black Watch or Campbell tartan.png|ทาร์ทันของกองทหารไฮห์แลนด์แบล็คว็อชหรือตระกูลแคมพ์เบลล์
ไฟล์:ThomsonTartan.jpg|ทาร์ทันลายทอมสัน
ไฟล์:TartanClanMunro.gif|ทาร์ทันของตระกูลมันโร
ไฟล์:TartanClanHannay.gif|ทาร์ทันของตระกูลฮันเนย์
ไฟล์:Cornish National Tartan.png|ทาร์ทันของคอร์นวอลล์



## อ้างอิง

## ดูเพิ่ม
* คิลท์ 
* ประวัติของคิลท์ 

## แหล่งข้อมูลอื่น

หมวดหมู่:การทอผ้า
หมวดหมู่:สัญลักษณ์ของสกอตแลนด์
ฟุกกิง

**ฟุกกิง** () เป็นหมู่บ้านในประเทศออสเตรีย ในเทศบาลเมืองทาร์สดอร์ฟ ในเขตอินน์ (Innviertel) ทางตะวันตกของรัฐโอแบร์เอิสเตอร์ไรช์  หมู่บ้านนี้ตั้งอยู่ห่างจากทางตอนเหนือของ ซาลซ์บูร์ก 33 กม. และห่างจากชายแดนประเทศเยอรมนีทางตะวันตก 4 กม.

ถึงมีหมู่บ้านจะมีประชากรเพียง 106 คน (ปี 2020) หมู่บ้านกลายมาเป็นที่สนใจในโลกภาษาอังกฤษจากชื่อเดิมที่การะสะกดเหมือนกันกับคำหยาบคายในภาษาอังกฤษ "fucking" (แปล: "การเย็ด")

## ประวัติ
ประวัติการตั้งถิ่นฐานของหมู่บ้าน Fucking มีมาอย่างน้อยตั้งแต่ปี 1070 โดยตั้งตามชื่อชายในศตวรรษที่ 6 ที่ชื่อ Focko ส่วน "-ing" เป็นคำเสริมท้ายในภาษาเก่าของภาษากลุ่มเจอร์แมนิก ที่แสดงที่มาของคน ที่มาของคำที่จะติดไปด้วย ดังนั้น Fucking มีความหมายว่า "สถานที่ของ ชายชื่อ Focko" หมู่บ้านนี้มีประชากร 107 คน

Fucking ถือเป็นสถานที่โด่งดังในเรื่องป้ายจราจร ที่นักท่องเที่ยวมักจะหยุดมาถ่ายรูปป้ายจราจร และยังมักถูกขโมยเป็นประจำ ซึ่งก็ต้องมีกองทุนส่วนกลางสำหรับจ่ายค่าป้ายที่ถูกขโมยไป ในปี 2004 หลังจากที่ถูกขโมยป้ายอยู่บ่อยครั้ง จึงมีการลงคะแนนเสียงให้เปลี่ยนชื่อหมู่บ้าน แต่ก็มีการคัดค้านเกิดขึ้น  ในเดือนสิงหาคม ค.ศ. 2005 ป้ายถนนได้ถูกแทนที่โดยป้ายป้องกันขโมยโดยเชื่อมเหล็กและตรีงไว้ด้วยคอนกรีต เพื่อป้องกันการขโมย

## อ้างอิง

## แหล่งข้อมูลอื่น

หมวดหมู่:เมืองในอำเภอเบราเนาอัมอิน
หมวดหมู่:เมืองในรัฐโอแบร์เอิสเตอร์ไรช์
หมวดหมู่:การท่องเที่ยวในประเทศออสเตรีย
หมวดหมู่:ข้อโต้เถียงในประเทศออสเตรีย
หมวดหมู่:ข้อโต้เถียงการตั้งชื่อ
คิลต์

[thumb|right|250px |คิลต์[กองทหารที่ราบสูงแบล็กว็อชหรือของตระกูลแคมพ์เบลล์]]
**คิลต์** () เครื่องแต่งกายครึ่งน่องที่อัดจีบด้านหลังเดิมเป็นเครื่องแต่งกายตามประเพณีของชาวสกอตที่ราบสูง (Scottish highlands)  หรือชาวสกอตทางตอนเหนือของสกอตแลนด์ในคริสต์ศตวรรษที่ 16 เมื่อมาถึงคริสต์ศตวรรษที่ 19 คิลต์ก็มามีความหมายทางวัฒนธรรมที่เป็นสัญลักษณ์ประจำชาติของสกอตแลนด์โดยทั่วไป หรือสิ่งที่มีความสัมพันธ์ทางประวัติศาสตร์กับเคลต์ (โดยเฉพาะเกล (Gaels)) คิลต์มักจะทำจากผ้าที่ทอจากขนแกะลายทาร์ทัน

คิลต์ในปัจจุบันมักจะแต่งกันในโอกาสที่เป็นทางการหรือในการแข่งขันกีฬาที่ราบสูง (Highland games) แต่เมื่อไม่นานมานี้ก็มีการเริ่มใช้คิลต์ในโอกาสที่ไม่เป็นทางการด้วย

คิลต์มีสองชนิด “คิลต์ใหญ่” ซึ่งเป็นคิลต์ที่ท่อนล่างมีความยาวครึ่งน่อง ท่อนบนใช้พันรอบตัว หรือเหน็บไว้กับเข็มขัด หรือคลุมหัว และ “คิลต์สั้น” ซึ่งคือส่วนล่างของ “คิลต์ใหญ่” ที่เป็นคิลต์ที่นิยมใช้กันในปัจจุบัน

## ระเบียงภาพ


ไฟล์:Belted plaid 07SV 401.jpg|“คิลต์ใหญ่” ด้านหน้า
ไฟล์:Belted plaid 07SV 402.jpg|“คิลต์ใหญ่” ด้านหลัง
ไฟล์:David McLeod.JPG|คิลต์เป็นเครื่องแต่งกายในโอกาสพิเศษ
ไฟล์:Captain Gilbert004.jpg|คิลต์เป็นเครื่องแบบทหาร
ไฟล์:George IV in kilt, by Wilkie.jpg|พระเจ้าจอร์จที่ 4ทรงคิลต์ในปี ค.ศ. 1829



## อ้างอิง

* Barbara Tewksbury and Elsie Stuehmeyer, *The Art of Kiltmaking* (Celtic Dragon Press, Rome, NY, 2001 ISBN 0-9703751-0-7)
* J. Charles Thompson, *So You're Going to Wear the Kilt* (Heraldic Art Press, Arlington, VA, 1979 ISBN 0-86228-017-6)
* Gordon Teall of Teallach and Philip D Smith Jr, *District Tartans*  (Shepheard-Walwyn London, UK 1992 ISBN 0-85683-085-2)

## ดูเพิ่ม
* ทาร์ทัน
* ประวัติของคิลต์

## แหล่งข้อมูลอื่น

หมวดหมู่:เครื่องแต่งกายประจำชาติ
หมวดหมู่:สัญลักษณ์ของสกอตแลนด์
จาโคเบียน

__NOTOC__
**จาโคเบียน** อาจจะหมายถึง

* สมัยจาโคเบียน (Jacobean era )
* สถาปัตยกรรมจาโคเบียน (Jacobean architecture)
* วรรณกรรมจาโคเบียน (Jacobean literature) 
* จาโคเบียน (คณิตศาสตร์) เมทริกซ์ของอนุพันธ์ย่อยของฟังก์ชันหลายตัวแปร
จาโคไบต์ (แก้ความกำกวม)

__NOTOC__
**จาโคไบต์** อาจจะหมายถึง

* ขบวนการจาโคไบต์ (Jacobitism)
* การลุกฮือจาโคไบต์ (Jacobite rising) -
อิเล็กทรอนิกา

**อิเล็กทรอนิกา** () เป็นคำที่ใช้รวมกับแนวดนตรีอิเล็กทรอนิกส์หลายประเภท เช่น เทคโน เฮาส์ แอมเบียนต์ ดรัมแอนด์เบส จังเกิล อินดัสเทรียลแดนซ์ คำนี้นำมาใช้เพื่ออธิบายรูปแบบดนตรีอิเล็กทรอนิกส์ที่ไม่ได้จัดเป็นเพียงแค่เพลงเต้นรำ แต่ยังเน้นในการฟังเพลงมากกว่า

## อ้างอิง

หมวดหมู่:ประเภทดนตรีอิเล็กทรอนิกส์
แจกเคอไบต์

**แจกเคอไบต์** () เป็นผู้สนับสนุนการนำราชวงศ์สทิวเวิร์ตกลับคืนสู่ราชบัลลังก์บริเตน ขบวนการของบุคคลดังกล่าว ซึ่งส่วนใหญ่แล้วเกิดขึ้นในช่วงคริสต์ศตวรรษที่ 17 และ 18 เรียกว่า **แจกเคอไบทิซึม** (Jacobitism) มาจากคำว่า "ยาโคบุส" (Iacobus) ภาษาละตินของคำว่า "เจมส์" (James) ซึ่งหมายถึง พระเจ้าเจมส์ที่ 2 แห่งอังกฤษ ผู้ถูกถอดจากราชบัลลังก์ในการปฏิวัติอันรุ่งโรจน์เมื่อ ค.ศ. 1688 เนื่องจากรัฐสภาอังกฤษเห็นว่า พระองค์ทรงทอดทิ้งราชบัลลังก์ และยกพระราชธิดาของพระองค์ คือ แมรีที่ 2 กับพระสวามีของพระนาง คือ วิลเลียมที่ 3 ขึ้นสู่ราชบัลลังก์แทน

การปฏิวัติดังกล่าวก่อให้เกิดสัญญาระหว่างกษัตริย์กับราษฎร ซึ่งถ้ากษัตริย์ละเมิด จะต้องถูกถอดจากราชบัลลังก์ แต่กลุ่มแจกเคอไบต์เห็นว่า กษัตริย์มาจากการแต่งตั้งของพระเจ้าตามทฤษฎีเทวสิทธิ์ และจะถูกถอดถอนด้วยมนุษย์ไม่ได้ จึงมองว่า ระบอบปกครองหลังจาก ค.ศ. 1688 เป็นต้นมาขาดความชอบธรรม อย่างไรก็ดี แจกเคอไบต์ยังเห็นไม่ลงรอยกันในหลาย ๆ เรื่อง เช่น ในราชอาณาจักรไอร์แลนด์ แจกเคอไบต์มุ่งหมายปลดแอกไอร์แลนด์เป็นรัฐอิสระและยกเลิกการตั้งนิคมเมื่อคริสต์ศตวรรษที่ 17 ซึ่งเป็นเรื่องที่พระเจ้าเจมส์ที่ 2 เองทรงไม่เห็นด้วย และใน ค.ศ. 1745 มีการปะทะกันระหว่างชาลส์ เอดเวิร์ด สทิวเวิร์ด กับกลุ่มแจกเคอไบต์จากสกอตแลนด์ เนื่องด้วยการผนวกดินแดนเมื่อ ค.ศ. 1707 และมีเรื่องเทวสิทธิ์เป็นหัวใจหลักของความขัดแย้งภายใน

ภายนอกไอร์แลนด์ ขบวนการแจกเคอไบต์เกิดขึ้นอย่างเข้มข้นในภาคตะวันตกของที่สูงสกอต เพิร์ทเชอร์ และแอเบอดีนเชอร์ รวมถึงในหลายพื้นที่ของนอร์เทิร์นอิงแลนด์ซึ่งมีประชากรคาทอลิกมาก เช่น แลงคาเชอร์ นอร์ทอัมเบอร์แลนด์ และเดอรัม นอกจากนี้ ยังมีผู้สนับสนุนในบางส่วนของเวลส์ เวสต์มิดแลนส์ และเซาท์เวสต์อิงแลนด์ ทั้งยังมีผู้สนับสนุนในระดับระหว่างประเทศ เช่น มหาอำนาจยุโรปบางแห่งที่ให้การอุปถัมภ์แก่แจกเคอไบต์เพื่อกระพือความขัดแย้ง และแจกเคอไบต์เองก็ยังเข้าเป็นทหารในกองทัพต่างชาติหลายชาติ

แจกเคอไบต์ก่อการกำเริบหลายครั้ง เช่น สงครามวิลเลียมในไอร์แลนด์ช่วง ค.ศ. 1689–1691 และการลุกฮือของแจกเคอไบต์ในสกอตแลนด์ช่วง ค.ศ. 1689 ที่รุนแรงได้แก่การลุกฮือของแจกเคอไบต์ ค.ศ. 1715 1719 และ 1745 นอกเหนือไปจากการรุกรานที่ฝรั่งเศสหนุนหลังในค.ศ. 1708 และ 1744 ตลอดจนแผนดำเนินการที่ไม่สำเร็จอีกหลายแผน การลุกฮือเมื่อ ค.ศ. 1745 นั้นส่งผลให้ราชวงศ์แฮนโนเวอร์ซึ่งกำลังอยู่ในอำนาจต้องหวาดหวั่นอยู่ชั่วระยะหนึ่งและถอนทหารคืนจากยุโรปภาคพื้นทวีป แต่เมื่อฝรั่งเศสเลิกสนับสนุนใน ค.ศ. 1748 ก็ทำให้แจกเคอไบต์ค่อยสลายและสูญสิ้นความเป็นขบวนการทางการเมืองที่รุนแรง ปัจจุบัน แจกเคอไบต์ยังมีอยู่ในฐานะที่เป็นขบวนการทางวัฒนธรรมสกอตเพื่อเฉลิมฉลองประเพณีของที่สูงสกอต

## อ้างอิง

## บรรณานุกรมและแหล่งค้นคว้าเพิ่มเติม

### ภาษาอังกฤษ
* 
* 

### ภาษาไทย
* รัชตพงศ์ มะลิทอง. (2566, พฤษภาคม-สิงหาคม). การต่อต้านสหราชอาณาจักรโดยพวกจาโคไบต์ในศตวรรษที่ 18: ภัยคุกคามต่อการรวมเป็นสหราชอาณาจักรระหว่างอังกฤษกับสก็อตแลนด์. ''วารสารอักษรศาสตร์และไทยศึกษา''. 45(2): 1-18.

หมวดหมู่:ทฤษฎีการเมือง
หมวดหมู่:ขบวนการทางการเมืองในทวีปยุโรป
หมวดหมู่:ประวัติศาสตร์สกอตแลนด์
หมวดหมู่:ประวัติศาสตร์อังกฤษ
หมวดหมู่:พระเจ้าเจมส์ที่ 2 และ 7
สโตน (หน่วยมวล)

**สโตน** () สัญลักษณ์ **st** เป็นหน่วยวัดมวลและน้ำหนักในระบบอังกฤษ เคยเป็นที่นิยมใช้ในประเทศเครือจักรภพแห่งชาติ โดยใช้ในการวัปริมาณผลผลิตทางการเกษตร มีค่าเทียบเท่ากับ 14 ปอนด์  หรือประมาณ 6.35 กิโลกรัม

ตั้งแต่ ค.ศ. 1985 สหราชอาณาจักรได้ออกกฎหมายยกเลิกการใช้งานหน่วยวัดน้ำหนักนี้ในการพาณิชย์  แต่ในความเป็นจริงยังเป็นที่ใช้กันทั่วไปในประเทศอังกฤษและไอร์แลนด์ ในการระบุน้ำหนักร่างกาย โดยบุคคลที่มีน้ำหนัก 72 กิโลกรัม ในสหรัฐอเมริกาจะใช้ว่า "158 ปอนด์" และในสองประเทศดังกล่าวจะใช้ว่า "11 สโตน 4" หรือ "11 สโตน และ 4 ปอนด์" 

ค่าพหูพจน์ของสโตน คือ สโตน (*stone* ไม่มีการเติม *-s* ต่อท้าย)

## อ้างอิง

หมวดหมู่:หน่วยมวล
หมวดหมู่:หน่วยอังกฤษ
ชาวเคิร์ด

**ชาวเคิร์ด** () เป็นกลุ่มชนอิหร่าน ที่อาศัยอยู่ในภูมิภาคบนภูเขาของเคอร์ดิสถานในเอเชียตะวันตก ซึ่งกินพื้นที่ทางตะวันออกเฉียงใต้ของตุรกี, ทางตะวันตกเฉียงเหนือของอิหร่าน, ทางเหนือของอิรัก และทางเหนือของซีเรีย โดยมีดินแดนส่วนแยกของชาวเคิร์ดในอานาโตเลียกลาง, โฆรอซอน และคอเคซัส เช่นเดียวกันกับสังคมชาวเคิร์ดพลัดถิ่นในเมืองทางตะวันตกของตุรกี (โดยเฉพาะอิสตันบูล) และยุโรปตะวันตก (โดยเฉพาะในประเทศเยอรมนี) ประชากรชาวเคิร์ดมีประมาณ 30 ถึง 45 ล้านคน

ชาวเคิร์ดพูดภาษาเคิร์ดและกลุ่มภาษาซาซา–โกรานี ซึ่งอยู่ในสาขาอิหร่านตะวันตกของกลุ่มภาษาอิหร่านในตระกูลภาษาอินโด-ยูโรเปียน

หลังสงครามโลกครั้งที่หนึ่งและการพ่ายแพ้ของจักรวรรดิออตโตมัน ฝ่ายสัมพันธมิตรได้ทำข้อกำหนดสำหรับรัฐเคิร์ดตามสนธิสัญญาแซฟร์ใน ค.ศ. 1920 อย่างไรก็ตาม มีการละเมิดสัญญาในสามปีต่อมา เพราะมีการแบ่งดินแดนตามสนธิสัญญาโลซาน ทำให้ชาวเคิร์ดมีสถานะเป็นชนกลุ่มน้อยในประเทศใหม่ทั้งหมด

## อ้างอิง
### หมายเหตุ

### อ้างอิง

### บรรณานุกรม
* 
* 
* 
* 
* Barth, F. 1953. *Principles of Social Organization in Southern Kurdistan.* Bulletin of the University Ethnographic Museum 7. Oslo.
* Hansen, H.H. 1961. *The Kurdish Woman's Life.* Copenhagen. Ethnographic Museum Record 7:1–213.
* Leach, E.R. 1938. *Social and Economic Organization of the Rowanduz Kurds.* London School of Economics Monographs on Social Anthropology 3:1–74.
* Longrigg, S.H. 1953. *Iraq, 1900–1950.* London.
* Masters, W.M. 1953. *Rowanduz.* Ph.D. dissertation, University of Michigan.
* McKiernan, Kevin. 2006. *The Kurds, a People in Search of Their Homeland*. New York: St. Martin's Press. 
* 
* 

## อ่านเพิ่ม
* Samir Amin (October 2016). *[http://monthlyreview.org/2016/10/01/the-kurdish-question-then-and-now/ The Kurdish Question Then and Now],* in Monthly Review, Volume 68, Issue 05
* Dundas, Chad. "Kurdish Americans." *Gale Encyclopedia of Multicultural America,* edited by Thomas Riggs, (3rd ed., vol. 3, Gale, 2014), 3:41-52. online
* Eppel, Michael. *A People Without a State: The Kurds from the Rise of Islam to the Dawn of Nationalism,* 2016, University of Texas Press
* Maisel, Sebastian, ed. The Kurds: An Encyclopedia of Life, Culture, and Society. Abc-Clio, 2018.
* Shareef, Mohammed. *The United States, Iraq and the Kurds: shock, awe and aftermath* (Routledge, 2014).

### ประวัติศาสตร์นิพนธ์
* 
* Meho, Lokman I., ed. *The Kurdish Question in U.S. Foreign Policy: A Documentary Sourcebook* (Praeger, 2004).

## แหล่งข้อมูลอื่น

* The Kurdish Institute of Paris Kurdish language, history, books and latest news articles.
* The Encyclopaedia of Kurdistan
* Istanbul Kurdish Institute
* The Kurdish Center of International Pen
* Kurdish Library, supported by the Swedish Government.
* Ethnic Cleansing and the Kurds
* The Kurds in the Ottoman Hungary by Zurab Aloian
* "The Other Iraq" Kurdish Information Website

### รายงานชาวเคิร์ดในตุรกี
* A report on the Kurdish IDP's – 2005
* A German newspaper's take on the Kurdish issue – 2005
* The Guardian – ''What's in a name? Too much in Turkey'' – 2001
* 

หมวดหมู่:กลุ่มชาติพันธุ์ในเอเชีย
ค
หมวดหมู่:กลุ่มชาติพันธุ์ในประเทศอิหร่าน
หมวดหมู่:กลุ่มชาติพันธุ์ในประเทศอิรัก
หมวดหมู่:กลุ่มชาติพันธุ์ในประเทศซีเรีย
หมวดหมู่:กลุ่มชาติพันธุ์ในประเทศตุรกี
หมวดหมู่:กลุ่มชาติพันธุ์ในประเทศอาเซอร์ไบจาน

คิร์ด
เดอะแกรดูเอท พิษรักแรงสวาท

**เดอะแกรดูเอท พิษรักแรงสวาท** ()  เป็นภาพยนตร์โรแมนติก คอเมดี​-ดรามา ที่ออกฉายในปี ค.ศ. 1967 กำกับการแสดงโดยไมค์ นิโคลส์ เขียนบทภาพยนตร์โดย บัค เฮนรี และ คัลเดอร์ วิลลิงแฮม นำแสดงโดย แอนน์ แบนครอฟต์ และ ดัสติน ฮอฟแมน ภาพยนตร์เรื่องนี้สร้างจากนวนิยายขายดีของ ชาร์ลส์ เว็บบ์ เรื่อง *​พิษรักแรงสวาท*​ ที่ตีพิมพ์ในปี ค.ศ. 1963 โดยเป็นผลงานการแสดงเรื่องที่สองของฮอฟแมน และสร้างชื่อเสียงเป็นอย่างมากให้กับเขา โดยได้รับการเสนอชื่อเข้าชิงรางวัลนักแสดงยอดเยี่ยมรางวัลออสการ์และรางวัลลูกโลกทองคำ

ภาพยนตร์กล่าวถึง**เบนจามิน แบรดด็อก** (รับบทโดย ฮอฟแมน) เด็กหนุ่มที่เพิ่งจบจากมหาวิทยาลัย ไม่มีความทะเยอทะยาน และยังไม่มีเป้าหมายในชีวิต เบนจามินปฏิเสธคำขอของบิดาที่จะให้เรียนต่อ และมีความสัมพันธ์ชู้สาวกับ**คุณนายโรบินสัน** (รับบทโดย แบนครอฟต์) สาวใหญ่ที่พบในงานเลี้ยง เหตุการณ์ยุ่งยากเกิดขึ้นเมื่อเบนจามินถูกบิดาบังคับให้ออกไปนัดเที่ยวกับ**อีเลน** (รับบทโดย รอสส์) ลูกสาวของ**คุณโรบินสัน** เพื่อนทนายของพ่อ (ซึ่งเป็นลูกสาวของคุณนายโรบินสัน) และเกิดความรักต่อกัน 

ภาพยนตร์ถูกนำออกฉายในโรงภาพยนตร์เป็นครั้งแรกเมื่อวันที่ 21 ธันวาคม ค.ศ. 1967 และประสบความสำเร็จอย่างมหาศาลด้วยการทำรายได้เฉพาะในทวีปอเมริกาเหนือ​มากถึง 104 ล้านดอลลาร์สหรัฐ จากทุนสร้างเพียง 3 ล้าน โดยเป็นภาพยนตร์ที่สามารถทำเงินได้มากที่สุดอันดับ 1 ในปี 1967 ซึ่งหากคิดรายได้ของภาพยนตร์โดยรวมกับอัตราเงินเฟ้อในปี ค.ศ. 2021 แล้ว ภาพยนตร์เรื่องนี้จะมีรายได้ในปีที่เข้าฉายมากถึง 857 ล้านดอลลาร์สหรัฐ นอกจากนี้ในงานประกาศผลรางวัลออสการ์ ครั้งที่ 40​ ภาพยนตร์เรื่องนี้ยังได้รับการเสนอชื่อเข้าชิงรางวัลออสการ์มากถึง 7 สาขารางวัล ซึ่งถือว่าเข้าชิงรางวัลออสการ์มากที่สุดเป็นอันดับ 4 ของปีดังกล่าว รองจากเรื่อง หนุ่มห้าว สาวเหี้ยม และ ถนอมรักไว้ในหัวใจ ที่เข้าชิง 10 สาขารางวัล และ ด็อกเตอร์ ดูลิตเติ้ล ที่เข้าชิง 9 สาขารางวัล โดย ไมค์ นิโคลส์ ได้รับรางวัลออสการ์ สาขาผู้กำกับภาพยนตร์ยอดเยี่ยม​ นอกจากนี้ยังได้รับเลือกให้เข้าสู่หอทะเบียนภาพยนตร์แห่งชาติ​ของสหรัฐอเมริกา​ และได้รับการยกย่องให้เป็นหนึ่งในภาพยนตร์ยอดเยี่ยมตลอดกาล 100 เรื่องของสถาบันภาพยนตร์อเมริกัน​

เพลงประกอบของภาพยนตร์เรื่องนี้ คือเพลง *Mrs. Robinson*  แต่งโดยพอล ไซมอน ขับร้องโดยไซมอน แอนด์ การ์ฟังเกล ได้รับความนิยมเป็นอย่างสูง ซิงเกิลติดอันดับหนึ่งของนิตยสารบิลบอร์ด และได้รับรางวัลแกรมมี สาขาบันทึกเสียงแห่งปี ประจำปี 1969

## อ้างอิง


## แหล่งข้อมูลอื่น
* เว็บทางการ
* 
* เบื้องหลังการสร้าง จากนิตยสารแวนิตีแฟร์

หมวดหมู่:ภาพยนตร์อเมริกัน
หมวดหมู่:ภาพยนตร์ตลก
หมวดหมู่:ภาพยนตร์ที่ออกฉายในปี พ.ศ. 2510
หมวดหมู่:ภาพยนตร์ที่กำกับโดย ไมค์ นิโคลส์
หมวดหมู่:ภาพยนตร์ที่มีฉากในลอสแอนเจลิส
หมวดหมู่:ภาพยนตร์ที่มีฉากในซานฟรานซิสโก
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
ร่มร่อน

thumb
**ร่มร่อน** () เป็นอากาศยานเบาพิเศษประเภทหนึ่ง สามารถเคลื่อนที่ได้โดยพลังงานจลน์ ซึ่งเกิดจากแรงดึงดูดของโลก กระทำต่อปีก (Airfoils) ทำให้ร่มร่อนสามารถเคลื่อนที่ไปข้างหน้าได้ไกล โดยอาศัยแรงยก (aerodynamic force) ที่เกิดขึ้นต่อร่มร่อน เมื่อมีอากาศไหลผ่านปีก 

ร่มร่อนสามารถลอยสูงขึ้นไปได้ด้วยปัจจัยสองประการคือ 
# ลอยขึ้นไปกับมวลอากาศร้อนซึ่งเคลื่อนที่ขึ้น เช่น ลมร้อน (thermal soaring) 
# ลอยขึ้นไปกับ กระแสอากาศที่พุ่งขึ้นอันเนื่องจากมีมวลอากาศเคลื่อนที่ปะทะสิ่งกีดขวาง เช่น ลมที่พัดมาปะทะแนวสันเขาแล้วพัดขึ้นข้ามเขา ร่มร่อนสามารถอาศัยลมบนแนวสันเขาที่ยกตัวขึ้นนี้ ล่องลอยไปตามแนวสันเขาได้ตามความยาวของแนวสันเขา (ridge soaring)

## ประวัติ
thumbnail
ในราวกลางปี 1980 ที่ประเทศอังกฤษ นาย John Harbot และนาย Andrew Crowley ได้พบว่าร่มทรงสี่เหลี่ยมสามารถลอยออกไปได้เองหากมีขนาดใหญ่ จากนั้นพวกเขาจึงทำการทดลองบินออกจากที่ลาดบนเขาด้วยตัวเองเป็นผลสำเร็จ และเหตุการณ์ในครั้งนั้นได้ก่อให้เกิดการพัฒนาตามมา จนกลายมาเป็นร่มร่อนรูปร่างหน้าตาอย่างในปัจจุบันที่เห็น และเริ่มแพร่หลายไปในหลายประเทศในยุโรป อเมริกา ญี่ปุ่น และออสเตรเลีย

## โครงสร้าง

ร่มร่อนประกอบด้วย
* ปีก (canopy) มีรูปทรงลิ่มอากาศ (airfoils) เพื่อก่อให้เกิดแรงยกเมื่อมีอากาศไหลผ่าน ตัวปีกจะถูกแบ่งเป็นห้องหลายห้องมีรูระบายอากาศทะลุถึงกันทุกห้อง มีคุณสมบัติที่สำคัญคือ ต้องมีรูปทรงที่คงที่ ไม่ต้องการความยืดหยุ่น  ผลิตจากไนลอน แดครอน และโพลีเอสเตอร์ ที่ผ่านการเคลือบผิวเพื่อให้ลื่นลม และอากาศไม่สามารถผ่านทะลุเนื้อผ้าได้ 
* สายร่ม แบ่งออกเป็นส่วนคือ สายพยุง (suspension line) และสายเบรก (break line) ภายในจะเป็นเคฟล่า ถูกห่อหุ้มด้วยเส้นใยโพลีเอสเตอร์ มีคุณสมบัติคือ สายพยุงต้องไม่สามารถยืดหยุ่นได้ แต่สายเบรกที่ต่อกับมือจับ (toggle) สามารถยืดหยุ่นได้ 
* ไรเซอร์ (Riser) คือแถบผ้าที่ต่อจากส่วนปลายสุดของสายพยุง แล้วมารวมกันไว้ที่ rapid ring  ปลายของไรเซอร์จะต่อเข้ากับ คาราบินเนอร์ (karabiner) ก่อนต่อเข้ากับที่นั่งนักบิน 
* ที่นั่งนักบิน (harness) จะถูกออกแบบมาให้นั่งได้สบาย มีอุปกรณ์ป้องกันการกระแทกหลัง ก้น และด้านข้าง

### อุปกรณ์ความปลอดภัย
* รองเท้า ที่สำคัญต้องห่อหุ้มขึ้นมาเลยข้อเท้า และมีแถบเฝือกอ่อนด้านข้างสองด้านเพื่อป้องกันข้อเท้าพลิก
* หมวกนิรภัย จะต้องมีการระบายอากาศที่ดี ที่บริเวณหูจะต้องเปิดช่องเพื่อให้นักบินสามารถรับฟังเสียงลมได้ 
* ถุงมือ เพื่อป้องกันความหนาวเย็น
* แว่นกันแดด เพื่อป้องกันสายตาจากรังสีอุลตราไวโอเลต

## ร่มร่อนในประเทศไทย

ในประเทศไทย ร่มร่อนได้เข้ามาเผยแพร่เป็นครั้งแรกในปี พ.ศ. 2537 โดยนายสุวัจน์ หาญณรงค์ นำเข้ามาจากประเทศญี่ปุ่น นำเข้ามาบินเป็นครั้งแรกที่อำเภอบ้านฉาง จังหวัดระยอง 

สถานที่บินร่มร่อนในประเทศไทย
* เขาสเดา อำเภอสีคิ้ว จังหวัดนครราชสีมา
* เขาพาง ตำบลหาดพันไกร อำเภอเมืองชุมพร จังหวัดชุมพร
* ยอดเขา อุทยานแห่งชาติภูเรือ จังหวัดเลย
* แหลมพรหมเทพ จังหวัดภูเก็ต
* คุ้งวิมาน จันทบุรี
*เขาระเบิด อำเภอหนองใหญ่ จังหวัดชลบุรี

## แหล่งข้อมูลอื่น
* 

หมวดหมู่:กีฬาทางอากาศ
การพิชิตดินแดนโดยมุสลิม

**การพิชิตดินแดนโดยมุสลิมยุคต้น** หรือ **การพิชิตดินแดนของอิสลามยุคต้น** (;  ) หรือ **การพิชิตดินแดนโดยชาวอาหรับ** เป็นการพิชิตดินแดนโดยมุสลิมเริ่มขึ้นหลังจากการเสียชีวิตของนบีมุฮัมมัดของศาสนาอิสลามในคริสต์ศตวรรษที่ 7 ท่านก่อตั้งอาณาจักรทางการเมืองที่เป็นอันหนึ่งอันเดียวกันในคาบสมุทรอาหรับ ซึ่งขยายต่อเนื่องในสมัยรัฐเคาะลีฟะฮ์รอชิดูนและรัฐเคาะลีฟะฮ์อุมัยยะฮ์ ในช่วงสูงสุดมีการปกครองของอิสลามที่จัดตั้งขึ้นในสามทวีป (เอเชีย, แอฟริกา และยุโรป) James Buchan นักประวัติศาสตร์ชาวสกอต รายงานว่า: "ในด้านความเร็วและขอบเขต การพิชิตของชาวอาหรับครั้งแรกนั้น เทียบเท่ากับการพิชิตของอเล็กซานเดอร์มหาราช และพวกเขาคงอยู่นานกว่า"

ณ ช่วงสูงสุด ดินแดนที่พิชิตได้มีพื้นที่จากคาบสมุทรไอบีเรีย (ที่เทือกเขาพิเรนีส) ทางตะวันตกถึงอินเดีย (ที่สินธ์) ทางตะวันออก เขตการปกครองของมุสลิมครอบคลุมถึงซิซิลี แอฟริกาเหนือส่วนใหญ่ และตะวันออกกลาง กับคอเคซัสและเอเชียกลาง นักประวัติศาสตร์ชาวอังกฤษ เอ็ดเวิร์ด กิบบอน เขียนไว้ใน *[[ประวัติศาสตร์ของการเสื่อมโทรมและการล่มสลายของจักรวรรดิโรมัน]]* (The History of the Decline and Fall of the Roman Empire) ว่า:

การพิชิตดินแดนโดยมุสลิมนำมาซึ่งการล่มสลายของจักรวรรดิซาเซเนียนและการสูญเสียดินแดนส่วนใหญ่ของจักรวรรดิไบแซนไทน์ สาเหตุของความสำเร็จของการขยายดินแดนเป็นการยากที่จะเข้าใจเพราะเอกสารที่มาจากสมัยที่ว่ามีหลงเหลืออยู่เพียงเล็กน้อย เฟร็ด แมกกรอว ดอนเนอร์ นักวิชาการชาวอเมริกัน เสนอแนะว่าลักษณะการก่อตั้งของรัฐในคาบสมุทรอาหรับด้วยความสอดคล้องกันทางอุดมการณ์ (เช่น ศาสนา) และการประสานสัมพันธ์ในการเดินทัพเป็นปัจจัยสำคัญในความสำเร็จของมุสลิมในการก่อตั้งจักรวรรดิอันยิ่งใหญ่ภายในระยะเวลาหนึ่งศตวรรษ การประมาณเนื้อที่ของจักรวรรดิกาหลิปมุสลิมเชื่อกันว่ามีเนื้อที่ทั้งหมดกว่า 13 ล้านตารางกิโลเมตร นักประวัติศาสตร์ส่วนใหญ่เห็นพ้องกันว่าในช่วงนั้น จักรวรรดิซาเซเนียนและจักรวรรดิไบแซนไทน์ก็เริ่มเสื่อมโทรมลงทั้งทางด้านเศรษฐกิจและการทหารจากการสู้รบระหว่างกันเป็นเวลาหลายทศวรรษอยู่แล้ว

มีข้อเสนอแนะว่าชาวยิวและชาวคริสต์ในดินแดนซาเซเนียนกับไบแซนไทน์บางส่วนมีความไม่พึงพอใจและอาจจะยินดีที่มีมุสลิมเข้ามาปลดปล่อย ซึ่งมีสาเหตุมาจากความขัดแย้งทางศาสนาของทั้งสองจักรวรรดิ อย่างไรก็ตาม สมาพันธรัฐอาหรับคริสเตียนอย่างฆ็อสซานเดิมเป็นพันธมิตรกับไบแซนไทน์ และทั้งกองทัพซาเซเนียนกับไบแซนไทน์ต่อสู่กับกองทัพมุสลิมร่วมกันในยุทธการที่อัลฟิรอฎ ส่วนในกรณีของอียิปต์ไบแซนไทน์, ปาเลสไตน์ และ ซีเรีย ดินแดนเหล่านี้เพิ่งตกไปเป็นของเปอร์เซียไม่กี่ปีก่อนการพิชิตของมุสลิม

## ดูเพิ่ม
* ประวัติศาสตร์อิสลาม
* การขยายตัวของศาสนาอิสลาม

## หมายเหตุ

## อ้างอิง

### ข้อมูล

* 
* 
* 
* 

หมวดหมู่:ประวัติศาสตร์ตะวันออกกลาง
หมวดหมู่:ประวัติศาสตร์ศาสนาอิสลาม
หมวดหมู่:ประวัติศาสตร์ยุโรป
หมวดหมู่:รัฐเคาะลีฟะฮ์
หมวดหมู่:ชาวอาหรับ
หมวดหมู่:จักรวรรดิเปอร์เซีย
หมวดหมู่:การบุกครอง